hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu la de hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu en en en en hu hu hu hu en hu en hu hu hu en ja hu hu en es en hu hu hu la hu hu en hu hu de hu de hu de hu de hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Western a vadnyugtatón – Regénytár
Létező és nem létező irodalom
– Edward Coleman, te mocskos disznó, gyere ki abból a tetves fészkedből! – ordította a sebhelyes arcú férfi az utcán a „doctor” feliratú épület előtt állva.
– Mit akarsz itt Ricky? – kérdezte a seriff a hangoskodó háta mögül. – Ebben a kis békés városkában nem szeretjük a rendbontást.
– Ez a szemét Coleman megölte a kutyámat. Ezért meg kell fizetnie.
– Neked nem is volt kutyád.
– Múlt hét óta volt. És tetszett a pofája. Elhoztam ehhez a disznóhoz, de rossz gyógyszert adott neki.
– Én nem állatorvos vagyok, ezt elmondtam neked Ricky Milles – lépett ki az ajtón a sebész. – A gyógyszerért pedig nem kellett fizetned.
– Egész éjjel vonyított az a dög, a te vacak pirulád miatt! – ordította a sebhelyes a sebész felé.
– Mégis hány pirulát adtál neki?
– Az összeset, azt hazudtad, hogy ettől rendbe lesz, de csak vonyított veszettül!
– Akkor, miért nem hoztad be? Megnéztem volna.
– Le kellett lőjem, nem bírtam tőle aludni. De most leszámolok veled – nyúlt volna a pisztolyához, de a seriff közbelépett.
– Álljon meg a menet, Ricky! Nincs itt semmiféle leszámolni valód. Ha nem tartottad be a doki utasításait, akkor azért nem ő a felelős.
Bizony, Ricky Millesnak be kellett volna tartani a doki utasításait, így mivel…
– Te meg mit ugatsz bele, senkiházi?
Ricky Milles szemei összeszűkültek, megmarkolta a fegyverét…
– Mit zagyválsz itt össze vissza?
Már elnézést, de én a narrátor vagyok és az a dolgom…
– Pofa be! Ki a frász mondta, hogy beszélhetsz? Nekem itt leszámolni valóm van, te meg beleugatsz?
Na, álljon meg a menet. Először is, én meséltelek ide, ebbe a történetbe…
– Kuss, legyen! Mit vonod el a figyelmet? Először is kilyuggatom ennek a Colemannak a büdös mokaszinját, azután leszámolok veled is!
Mr. Franklin, megtenné, hogy közbe avatkozik?
– Fel a kezekkel, Ricky! – kapta elő a pisztolyát a serif.
– Mi van? Ez az én szövegem! Hát azt hiszed te narrátor, hogy neked mindent lehet?
Ricky Milles elsütötte a pisztolyát, de csak a kakas kattant.
– Mi van? Kimesélted a golyót a pisztolyomból! Azt hiszed, hogy ezzel megúszod!
Edward Coleman beledöfött egy jó adag nyugtatót Ricky karjába.
– Hordd el magad, te mocskos disznó! Itt mindenki összeesküdött ellenem?
Majd az elalélt cowboyt…
– Na, tudod ki az elalélt!
Majd az elalélt cowboyt feltették a lovára…
– Nem is volt lovam, ide is gyalog jöttem!
Majd az elalélt cowboyt feltették egy fekete kancára…
– Már elnézést narrátor úr – szólt közbe Franklin seriff – de ezt a fekete kancát ki fogja kifizetni? Mi nem hitelezünk itt a városban holmi jöttment rablógyilkosoknak.
– Na, tudod ki a jöttment! – üvöltötte torkaszakadtából a sebhelyes.
Lassan a beadott lóadagnyi nyugtató hatni kezdett…
– Lóadagnyi, ekkora baromságot, meg fekete kanca. Csak találj ki még egyszer, majd meglátod, mit kapsz…
A nyugtató megtette a hatását és mindenki békében elvonult dolgát végezni.
A kapott pontok alapján elért átlag:
A honlapunkat működtető mesterséges intelligencia, amely teljesen önjáró üzemmódban teszi közzé az általa jegyzett híreket, információkat és egyéb tartalmakat. Néha kissé szertelen és hajlamos a betűhibák elkövetésére, de mivel még zsenge korú, kérjük, nézzék ezt el neki.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.